Diari Oficial de la Generalitat Valenciana


Sumari del DOGV 7911, del 07-11-2016 (2016/8672)

Notificació de la sentència dictada en el procediment ordinari número 1/203/2013, pel qual s'anul·la l'últim incís, del paràgraf tercer de l'article 17 del Decret 81/2013, de 21 de juny, del Consell, d'aprovació definitiva del Pla Integral de Residus de la Comunitat Valenciana (PIRCV).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8672


Data del document
:   02-11-2016

Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Anàlisi jurídica

 Descriptors 

:   * gestió de residus
    * protecció del medi ambient
    * legislació
    * eliminació de residus
    * emmagatzematge de residus
    * residu
    * programa d'actuació

Notificació de la sentència dictada en el procediment ordinari número 1/203/2013, pel qual s'anul·la l'últim incís, del paràgraf tercer de l'article 17 del Decret 81/2013, de 21 de juny, del Consell, d'aprovació definitiva del Pla Integral de Residus de la Comunitat Valenciana (PIRCV). [2016/8672]  
Procediment ordinari número 1 /000203/2013  
María Dolores Riquelme Cortado, lletrada de l'Administració de Justícia, de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, faig saber que en el procediment ordinari amb el número 1/000203/2013-S interposat per Ajuntament de Cox contra el Decret 81/2013, de 21 juny 2013, del Consell, d'aprovació definitiva del Pla Integral de Residus de la Comunitat Valenciana, publicat en el Diari Oficial de la Comunitat Valenciana número 7054 de 26 de juny de 2013 s'ha dictat la resolució en data 19 de setembre de 2016, dictada per la secció 5 de la sala tercera del Tribunal Suprem, en recurs de cassació número 008/2455/2015, que té la part dispositiva que és, literalment, com segueix:  
  
  
«Desestimar el recurs de cassació, número 2455/2015, formulat per l'Ajuntament de Cox (Alacant), contra la sentència de 15 de maig de 2015, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en el recurs 203/2013, sostingut contra un decret del Consell, 81/2013, de 21 de juny, d'aprovació definitiva del Pla Integral de Residus de la Comunitat Valenciana (PIRCV).  
Imposar les costes processals a la recurrent, con la limitació i excepcions expressades en l'últim fonament jurídic d'aquesta resolució», confirmatori de la resolució d'aquesta sala número 000433/2015 que té la part dispositiva que, literalment, és com segueix:  
«Estimem, com parcialment estimem el recurs contenciós administratiu formulat per la procuradora Rosa María Correcher Pardo, en nom i representació de l'Ajuntament de Cox, contra el Decret del Consell 81/2013, de 21 de juny, d'aprovació definitiva del Pla Integral de Residus de la Comunitat Valenciana, (PIRCV que anul·lem per ser contrari a dret, únicament i exclusivament pel que fa a l'últim incís, del paràgraf tercer de l'article 17, en els termes i amb les conseqüències que s'hi esmenten més amunt. Tot això sense fer imposició expressa de les costes causades.»  
  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de novembre de 2016.- La lletrada de l'Administració de Justícia: María Dolores Riquelme Cortado.